**Проект**

**Наредба за изменение и допълнение на Наредба № 60 от 24.04.2009 г. за одобряване типа на нови моторни превозни средства и техните ремаркета**

(обн., ДВ, бр. 40 от 2009 г., изм. и доп., бр. 75 от 2012 г., бр. 77 от 2013 г., бр. 17 от 2015 г., бр. 69 от 2016 г., бр. 1 от 2017 г., бр. 53 от 2018 г., бр. 39 и 55 от 2019 г.)

**§ 1.** В приложение № 10, допълнение № 3 се правят следните изменения и допълнения:

1. В ред 2А от таблицата, колона „Алтернативни изисквания“, т. 1 „Емисии от изхода на шумозаглушителя“, първо и второ изречение се изменят така:

„Провежда се изпитване от тип I в съответствие с приложение III към Регламент (ЕО) № 692/2008, като се използват коефициентите на влошаване, посочени в точка 1.4 от приложение VII към Регламент (ЕО) № 692/2008. Приложимите гранични стойности са посочените в таблица 1 и таблица 2 от приложение I към Регламент (ЕО) № 715/2007.“

2. Ред 3А от таблицата се изменя така:

|  |  |  |  |  |
| --- | --- | --- | --- | --- |
| „3А | Резервоари за гориво | Регламент (ЕО) № 661/2009  Правило № 34 на ИКЕ на ООН | 1. Резервоари за гориво:  а) Резервоарите за гориво трябва да отговарят на изискванията на точка 5 от Правило № 34 на ИКЕ на ООН, с изключение на точки 5.1, 5.2 и 5.12. По-специално резервоарите за гориво трябва да отговарят на изискванията на точки 5.9 и 5.9.1, без обаче да се провежда водна проба (изпитване).  б) Резервоарите за ВНГ или СПГ трябва да са получили одобряване на типа съответно съгласно Правило № 67 на ИКЕ на ООН, серия от изменения 01 или Правило № 110 на ИКЕ на ООН(г)  2. Резервоари за гориво, изработени от пластмаса:  Заявителят прилага декларация от производителя, с която удостоверява, че резервоарът за гориво на конкретното превозно средство, чийто идентификационен номер VIN се посочва, отговаря на изискванията на най-малко един от следните документи:  - FMVSS (Стандарт относно безопасността на моторните превозни средства на Министерството на транспорта на САЩ) № 301 (Работоспособност на горивната уредба); или  - Приложение 5 към Правило № 34 на ИКЕ на ООН. | M1, M2, M3, N1, N2, N3, O1, O2, O3, O4“ |

3. След ред 9Б от таблицата се създава ред 10А:

|  |  |  |  |  |
| --- | --- | --- | --- | --- |
| „10А | Радиосмущения (електромагнитна съвместимост) | Регламент (ЕО) № 661/2009  Правило № 10 на ИКЕ на ООН | 1. Компоненти:  а) За електрическите/ електронните възли не се изисква одобряване на типа в съответствие с Правило № 10 на ИКЕ на ООН.  б) Допълнително монтираните електрически/електронни устройства трябва да отговарят на изискванията на Правило № 10 на ИКЕ на ООН.  2. Излъчени електромагнитни смущения:  Заявителят прилага декларация от производителя, с която удостоверява, че превозното средство отговаря на изискванията на Правило № 10 на ИКЕ на ООН или на следните алтернативни стандарти:  - широколентово електромагнитно излъчване: CISPR 12 или SAE J551-2;  - теснолентово електромагнитно излъчване: CISPR 12 (извън превозното средство) или CISPR 25 (в превозното средство) или SAE J551-4 и SAE J1113-41.  3. Изпитване за устойчивост:  Изпитване за устойчивост не се извършва. | M1, M2, M3, N1, N2, N3, O1, O2, O3, O4“ |

4. В обяснителните бележки се създава бележка „г“:

„(г) Цялата система за ВНГ или СПГ се проверява за съответствие с изискванията на Правило № 67 на ИКЕ на ООН, Правило № 110 на ИКЕ на ООН или Правило № 115 на ИКЕ на ООН, в зависимост от конкретния случай.“

**Заключителна разпоредба:**

**§ 2.** Наредбата влиза в сила от деня на обнародването ѝ в „Държавен вестник“.